ΑΠΟΦΑΣΗ ΤΗΣ ΕΠΙΤΡΟΠΗΣ της 24ης Ιουνίου 1996 σχετικά με τη διαδικασία βεβαίωσης της πιστότητας των δομικών προϊόντων δυνάμει του άρθρου 20 παράγραφος 2 της οδηγίας 89/106/ΕΟΚ του Συμβουλίου όσον αφορά τα δομικά συστήματα κολλητών υαλοπινάκων και μεταλλικά αγκύρια για σκυρόδεμα (Κείμενο που παρουσιάζει ενδιαφέρον για τον ΕΟΧ) (96/582/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 89/106/ΕΟΚ του Συμβουλίου, της 21ης Δεκεμβρίου 1988, για την προσέγγιση των νομοθετικών, κανονιστικών και διοικητικών διατάξεων των κρατών μελών όσον αφορά τα προϊόντα του τομέα των δομικών κατασκευών (1), όπως τροποποιήθηκε από την οδηγία 93/68/ΕΟΚ (2), και ιδίως το άρθρο 13 παράγραφος 4,

Εκτιμώντας:

ότι η Επιτροπή καλείται να επιλέξει, μεταξύ των δύο διαδικασιών βάσει του άρθρου 13 παράγραφος 3 της οδηγίας 89/106/ΕΟΚ, για τη βεβαίωση της πιστότητας, την «εκάστοτε λιγότερο δαπανηρή διαδικασία που ανταποκρίνεται στους όρους ασφαλείας» 7 ότι αυτό σημαίνει ότι πρέπει να αποφασίσει, κατά πόσον, για τη βεβαίωση της πιστότητας συγκεκριμένου προϊόντος ή οικογένειας προϊόντων είναι αναγκαίο σύστημα ελέγχου της παραγωγής στο εργοστάσιο με ευθύνη του κατασκευαστή, ή κατά πόσον, για λόγους που αφορούν την ικανοποίηση των αναφερομένων στο άρθρο 13 παράγραφος 4 κριτηρίων, απαιτείται για ειδικά προϊόντα η παρέμβαση αναγνωρισμένου οργανισμού πιστοποίησης 7

ότι, σύμφωνα με το άρθρο 13 παράγραφος 4, στις εντολές και τις τεχνικές προδιαγραφές απαιτείται να αναφέρεται η διαδικασία που καθορίζεται με αυτό τον τρόπο 7 ότι, κατά συνέπεια, είναι επιθυμητό να διατυπωθούν οι ορισμοί των προϊόντων ή οικογενειών προϊόντων που χρησιμοποιούνται στις εντολές και στις τεχνικές προδιαγραφές 7

ότι οι δύο διαδικασίες που προβλέπονται στο άρθρο 13 παράγραφος 3 περιγράφονται αναλυτικά στο παράρτημα ΙΙΙ της οδηγίας 89/106/ΕΟΚ 7 ότι, κατά συνέπεια, για κάθε προϊόν ή οικογένεια προϊόντων πρέπει να καθορισθούν σαφώς, με βάση το παράρτημα ΙΙΙ, οι μέθοδοι εφαρμογής των διαδικασιών, δεδομένου ότι στο παράρτημα ΙΙΙ διατυπώνονται προτιμήσεις για ορισμένα συστήματα 7

ότι η διαδικασία που προβλέπεται στο άρθρο 13 παράγραφος 3 στοιχείο α) αντιστοιχεί στα συστήματα πρώτης δυνατότητας χωρίς συνεχή επιθεώρηση, καθώς και δεύτερης και τρίτης δυνατότητας, που καθορίζονται στο παράρτημα ΙΙΙ σημείο 2.ii), ενώ η διαδικασία που προβλέπεται στο άρθρο 13 παράγραφος 3 στοιχείο β) αντιστοιχεί στα συστήματα που καθορίζονται στο παράρτημα ΙΙΙ σημείο 2. i) και στην πρώτη δυνατότητα με συνεχή επιθεώρηση του παραρτήματος ΙΙΙ σημείο 2. ii) 7

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής τεχνικών έργων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

Η πιστότητα των προϊόντων και οικογενειών προϊόντων που αναφέρονται στο παράρτημα Ι βεβαιούται με διαδικασία κατά την οποία, πέραν του συστήματος ελέγχου παραγωγής στο εργοστάσιο με ευθύνη του κατασκευαστή, παρεμβαίνει αναγνωρισμένος οργανισμός πιστοποίησης στην αξιολόγηση και επιθεώρηση του ελέγχου παραγωγής ή του ιδίου του προϊόντος.

Άρθρο 2

Η διαδικασία βεβαίωσης της πιστότητας που προβλέπεται στο παράρτημα ΙΙ προσδιορίζεται στις εντολές για εναρμονισμένα πρότυπα.

Άρθρο 3

Η παρούσα απόφαση απευθύνεται στα κράτη μέλη.

Βρυξέλλες, 24 Ιουνίου 1996.

Για την Επιτροπή

Martin BANGEMANN

Μέλος της Επιτροπής

(1) ΕΕ αριθ. L 40 της 11. 2. 1989, σ. 12.

(2) ΕΕ αριθ. L 220 της 30. 8. 1993, σ. 1.

ΠΑΡΑΡΤΗΜΑ Ι

ΔΟΜΙΚΑ ΣΥΣΤΗΜΑΤΑ ΚΟΛΛΗΤΩΝ ΥΑΛΟΠΙΝΑΚΩΝ (ΚΡΕΜΑΣΤΕΣ ΠΡΟΣΟΨΕΙΣ)

- Έτοιμα δομικά στοιχεία κολλητών υαλοπινάκων των τύπων Ι, ΙΙ, ΙΙΙ, και IV (1) προς χρήση ως εξωτερικοί τοίχοι και στέγες.

ΜΕΤΑΛΛΙΚΑ ΑΓΚΥΡΙΑ ΠΡΟΣ ΧΡΗΣΗ ΣΕ ΣΚΥΡΟΔΕΜΑ (ΜΗΧΑΝΙΚΟΙ ΣΥΝΔΕΤΗΡΕΣ)

- Μεταλλικά αγκύρια προς χρήση σε σκυρόδεμα (αγκύρια υψηλής φόρτισης) για τη στερέωση ή/και στήριξη δομικών στοιχείων από σκυρόδεμα ή βαρέων στοιχείων όπως επενδύσεις ή ψευδοροφές.

(1) Τύπος Ι: το ίδιο βάρος των υαλοπινάκων μεταβιβάζεται με μηχανικό τρόπο στο φέρον πλαίσιο και εν συνεχεία στη φέρουσα κατασκευή. Χρησιμοποιούνται διατάξεις για τον περιορισμό των κινδύνων σε περίπτωση αστοχίας του στεγανοκολλητικού 7

Τύπος ΙΙ: το ίδιο βάρος των υαλοπινάκων μεταβιβάζεται με μηχανικό τρόπο στο φέρον πλαίσιο και εν συνεχεία στη φέρουσα κατασκευή. Όλες οι λοιπές δράσεις μεταβιβάζονται από δομικό στεγανοκολλητικό 7

Τύπος ΙΙΙ: το ίδιο βάρος των υαλοπινάκων μεταβιβάζεται από το δομικό στεγανοκολλητικό στο φέρον πλαίσιο και, εν συνεχεία, στη φέρουσα κατασκευή. Χρησιμοποιούνται διατάξεις για τον περιορισμό των κινδύνων σε περίπτωση αστοχίας του στεγανοκολλητικού 7

Τύπος IV: το στεγανοκολλητικό μεταβιβάζει όλες τις δράσεις, περιλαμβανομένου του ιδίου βάρους των υαλοπινάκων, στο φέρον πλαίσιο και, εν συνεχεία, στη φέρουσα κατασκευή.

ΠΑΡΑΡΤΗΜΑ ΙΙ

ΠΡΟΪΟΝ

ΔΟΜΙΚΑ ΣΥΣΤΗΜΑΤΑ ΚΟΛΛΗΤΩΝ ΥΑΛΟΠΙΝΑΚΩΝ (1/1)

ΟΙΚΟΓΕΝΕΙΑ ΠΡΟΪΟΝΤΩΝ

ΚΡΕΜΑΣΤΕΣ ΠΡΟΣΟΨΕΙΣ

Συστήματα βεβαίωσης της πιστότητας

Για το(τα) προϊόν(ντα) και την(τις) προβλεπόμενη(ες) χρήση(εις) που απαριθμούνται κατωτέρω, καλείται ο Ευρωπαϊκός Οργανισμός Τεχνικών Εγκρίσεων (ΕΟΤΕ) να προσδιορίσει τα ακόλουθα συστήματα βεβαίωσης της πιστότητας στην οδηγία ευρωπαϊκής τεχνικής έγκρισης:

>ΘΕΣΗ ΠΗΝΑΚΑ>

Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν χρειάζεται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμία νομική απαίτηση για το εν λόγω χαρακτηριστικό (βλέπε άρθρο 2 παράγραφος 1 της οδηγίας 89/106/ΕΟΚ, και, κατά περίπτωση, ρήτρα 1.2.3 των Ερμηνευτικών Εγγράφων). Στις περιπτώσεις αυτές η επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή, εάν δεν επιθυμεί ο ίδιος να δηλώσει τις σχετικές επιδόσεις του προϊόντος.

ΠΡΟΪΟΝ

ΜΕΤΑΛΛΙΚΑ ΑΓΚΥΡΙΑ ΠΡΟΣ ΧΡΗΣΗ ΣΕ ΣΚΥΡΟΔΕΜΑ (1/1)

ΟΙΚΟΓΕΝΕΙΑ ΠΡΟΪΟΝΤΩΝ

ΜΗΧΑΝΙΚΟΙ ΣΥΝΔΕΤΗΡΕΣ

Συστήματα βεβαίωσης της πιστότητας

Για τα προϊόντα και τις προβλεπόμενες χρήσεις που απαριθμούνται κατωτέρω, καλείται ο Ευρωπαϊκός Οργανισμός Τεχνικών Εγκρίσεων (ΕΟΤΕ) να προσδιορίσει τα ακόλουθα συστήματα βεβαίωσης της πιστότητας στην οδηγία ευρωπαϊκής τεχνικής έγκρισης.

>ΘΕΣΗ ΠΗΝΑΚΑ>

Οι προδιαγραφές για το σύστημα θα πρέπει να καθιστούν δυνατή την εφαρμογή του ακόμα και όταν δεν χρειάζεται προσδιορισμός των επιδόσεων για ένα συγκεκριμένο χαρακτηριστικό, επειδή τουλάχιστον ένα κράτος μέλος δεν προβλέπει καμία νομική απαίτηση για το εν λόγω χαρακτηριστικό (βλέπε άρθρο 2 παράγραφος 1 της οδηγίας 89/106/ΕΟΚ, και, κατά περίπτωση, ρήτρα 1.2.3 των ερμηνευτικών εγγράφων). Στις περιπτώσεις αυτές η επαλήθευση του εν λόγω χαρακτηριστικού δεν πρέπει να επιβάλλεται στον κατασκευαστή, εάν δεν επιθυμεί ο ίδιος να δηλώσει τις σχετικές επιδόσεις του προϊόντος.